Diari Oficial de la Generalitat Valenciana


Sumari del DOGV 4733, del 16-04-2004 (2004/2822)

RESOLUCIÓ de 8 de març de 2004, del Rectorat de la Universitat de València, per la qual es disposa la publicació de l'Acord del Consell de Govern Provisional per la qual es modifica la denominació d'una escala pròpia d'aquesta Universitat.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4733

Data del DOGV
:   16-04-2004

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2004/2822


Data del document
:   08-03-2004

Organisme emissor
:   Universitat de València

Tipus de document
:   Resolució

Descriptors 

:   * qualificació del personal
    * categoria professional

RESOLUCIÓ de 8 de març de 2004, del Rectorat de la Universitat de València, per la qual es disposa la publicació de l'Acord del Consell de Govern Provisional per la qual es modifica la denominació d'una escala pròpia d'aquesta Universitat. [2004/X2822]
  
El Consell de Govern provisional de la Universitat de València, en la sessió ordinària del 24 de febrer de 2004, va acordar l'aprovació de la modificació de la denominació de l'escala tècnica bàsica d'Odontologia, ACGUV 38/2004.
  
Aquest Rectorat, fent ús de les competències que li atribueix l'article 20, en relació amb els articles 2.2 i 75 de la Llei Orgànica 6/2001, de 21 de desembre, d'Universitats, resol:
  
Primer
  
Publicar en el Diari Oficial de la Generalitat Valenciana (DOGV) l'acord del Consell de Govern 38/2004, que figura com annex a aquesta resolució.
  
Segon
  
Contra aquesta resolució, que exhaureix la via administrativa, es pot interposar potestativament un recurs de reposició en el termini d'un mes a partir de l'endemà de la publicació, davant el mateix òrgan que va dictar la resolució, o un recurs contenciós administratiu davant els òrgans de la jurisdicció contenciosa administrativa de la Comunitat Valenciana en el termini de dos mesos comptats a partir de l'endemà de la publicació.
  
València, 8 de març de 2004.- El rector: Francisco Tomás Vert.
  
ANNEX I
  
Acord del Consell de Govern de la Universitat de València, per a modificar la denominació d'una escala pròpia d'aquesta universitat i la integració dels llocs de treball que la conformen.
  
La posada en marxa d'una nova titulació denominada Diplomat en Podologia en l'Escola Universitària d'Infermeria, ha portat la necessitat de dotar a la plantilla del personal d'administració i serveis d'uns nous llocs de treball de naturalesa funcionarial denominats oficial/a de podologia i assignar-los a una de les escales pròpies d'aquesta Universitat.
  
En no trobar cap escala d'Administració Especial, entre les que configuren el grup C, on integrar directament aquestos llocs de treball, i atès que existeix en aquesta Universitat l'escala tècnica bàsica d'odontologia, a la que una vegada modificada la seva denominació podrien integrar-se els nous llocs de treball creats, aquest Consell de Govern
  
ACORDA
  
Primer
  
Modificar la denominació de l'escala tècnica bàsica d'Odontologia per la nova que es proposa: Escala tècnica bàsica de Salut.
  
Segon
  
Integrar en aquesta escala els llocs de treball que a continuació es detallen:
  
- Tècnic especialista de Pròtesi
  
- Tècnic especialista de Radiologia
  
- Oficial/a clínica odontològica
  
- Oficial/a de Podologia;
  
i qualsevol altre que s'hi puga crear en el futur.
  
Tercer